Antoninas Bajevskis

Jonas Eugenijus Antoninas Bajevskis OFM (1915 m. sausio 15 d. Vilnius, Rusijos imperija – 1941 m. gegužės 8 d. Aušvice, Trečiasis Reichas) – vienuolis konventualas, kunigas, kankinys, palaimintasis.

Biografija 
1915 m. sausio 17 d. gimė pasiturinčioje vilniečių šeimoje. Pakrikštytas Vilniaus Šv. Dvasios bažnyčioje. Mokėsi Vilniaus Joakimo Lelevelio ir Adomo Mickevičiaus gimnazijoje, pasižymėjo gabumais (ypač kalboms).

1933 m. įstojo į Vilniaus kunigų seminariją. 1934 m. įstojo į pranciškonų konventualų ordino Lenkijos provinciją, pasirinko vienuolinį Antonino vardą. 1939 m. gegužės 1 d. įšventintas kunigu. 1939 m. liepos 2 d. paskirtas antruoju Niepokalianovo konvento vikaru.

1941 m. vasario 17 d. kartu su kitais vienuoliais areštuotas, kalėjo Varšuvoje, vėliau perkeltas į Aušvico koncentracijos stovyklą. Kalėdamas toliau atliko patarnavimus kitiems kaliniams, klausė išpažinčių, vilkėjo abitą. 1941 m. gegužės 8 d. mirė nuo šiltinės.

1999 m. birželio 13 d. popiežiaus Jono Pauliaus II Varšuvoje paskelbtas palaimintuoju.

Šaltiniai 
 100 metų gimė pal. Jonas Eugenijus Antoninas Bajevskis, OFMConv
 Antonio (Antonin Jan Eugeniusz) Bajewski
 Palaimintasis konventualas – iš Lietuvos

Nuorodos 
 Pal. kun. Antanas Marija Jonas Bajevskis OFM Conv – Lietuvos vaikų Šventumo garsas (sventumogarsas.lt)

Kankiniai
Krikščionių vienuoliai